മയക്കുമരുന്ന് പാര്ട്ടിക്ക് ഷാരൂഖ് ഖാന്റെ മകനെ പിടിച്ച കപ്പല് രണ്ടാഴ്ച മുമ്ബ് കൊച്ചിയിലും എത്തി, പണച്ചാക്കുകള്ക്ക് മാത്രം യാത്ര ചെയ്യാനാവുന്ന കപ്പലിനെക്കുറിച്ച് കൂടുതല് കാര്യങ്ങള് മുംബയ്: സൂപ്പര്താരം ഷാരൂഖ് ഖാന്റെ മകന് ആര്യന് ഖാന് ഉള്പ്പടെയുള്ളവര് മയക്കുമരുന്ന് പാര്ട്ടി നടത്തിയ കോര്ഡേലിയ കപ്പലിന് രണ്ടാഴ്ചമുമ്ബ് കൊച്ചിയില് നല്കിയത് രാജകീയ വരവേല്പ്പ്. കൊവിഡ് പ്രതിസന്ധിക്കുശേഷം സംസ്ഥാനത്തിന്റെ ടൂറിസം മേഖലയ്ക്ക് പുത്തന് ഉണര്വ് നല്കുമെന്ന പ്രതീക്ഷയില് വേലകളി, പഞ്ചവാദ്യം, താലപ്പൊലി എന്നിവയോടെയാണ് സഞ്ചാരികളെ സ്വീകരിച്ചത്. കൊവിഡിന്റെ നീണ്ട ഇടവേളയ്ക്ക് ശേഷം കൊച്ചിയില് എത്തുന്ന ആദ്യ ആഡംബര കപ്പലായിരുന്നു കോര്ഡിലിയ. വെറും രണ്ടാഴ്ച മുമ്ബ് ഉദ്ഘാടനം ചെയ്യപ്പെട്ട കപ്പലിനെ ആഡംബര കപ്പല് എന്നുമാത്രം പറഞ്ഞാല് പോര ആഡംബരത്തിന്റെ അവസാനവാക്ക് എന്നുതന്നെ പറയണം. ഇന്ത്യയില് നിലവിലുള്ളതില് വച്ച് ഏറ്റവും വലിയ ആഡംബര കപ്പലാണ് ഇത്. ഇതിലെ സൗകര്യങ്ങള് മുഴുവന് നടന്നുകാണമെങ്കില് ഒന്നോരണ്ടോ ദിവസം പോര. മഹാരാഷ്ട്രയിലെ വാട്ടര്വേയ്സ് ടൂറിസം പ്രൈവറ്റ് ലിമിറ്റഡാണ് ഉടമകള്. കരീബിയന് കപ്പല് കമ്ബനിയില് നിന്നാണ് ഈ പടുകൂറ്റന് കപ്പല് വാങ്ങിയത്. അതിനാല് അമേരിക്കന് രീതിയിലാണ് നിര്മ്മാണം. ആകെ പതിനൊന്നു നിലകളാണ് കപ്പലില് ഉള്ളത്. കാസിനോകള്, ജിം, ബാറുകള്, തീയേറ്ററുകള് തുടങ്ങി എല്ലാ ആഡംബര സൗകര്യങ്ങളും കപ്പലിലുണ്ട്. ബാറുകള് മാത്രം അഞ്ചെണ്ണമാണ് ഉള്ളത്. പാര്ട്ടകികളും സംഗീത പരിപാടികളും നടത്താനുള്ള സൗകര്യങ്ങള് വേറെയും. 1800 പേര്ക്ക് ഒരേസമയം ഈ കപ്പലില് യാത്രചെയ്യാനാവും. 796 ക്യാബിനുകളാണ് ഉള്ളത്. പോക്കറ്റിന്റെ കനമനുസരിച്ച് എവിടെ താമസിക്കണമെന്ന് തീരുമാനിക്കാം. വി വി ഐ പി കള്ക്ക് സ്യൂട്ട് റൂമും ഒരുക്കിയിട്ടുണ്ട്. കപ്പലിന്റെ അകം കണ്ട് യാത്രചെയ്യണമെന്ന് ആഗ്രഹിക്കുന്നവര്ക്കായി സ്പെഷ്യല് ഇന്റീരിയര് വ്യൂ റൂമുകള് ഒരുക്കിയിട്ടുണ്ട്. ഇത്തരത്തിലുള്ള മുന്നൂറിലധികം റൂമുകള് കപ്പലിലുണ്ടത്രേ. മുറിയില് കിടന്ന് കടലിന്റെ സൗകര്യങ്ങള് ആസ്വദിക്കാന് കഴിയുന്ന ഓഷന് വ്യൂ റൂമുകളും നിരവധിയുണ്ട്. ഇതിനുപുറമേ ബാല്ക്കണി റൂമുകളും ഉണ്ട്. ഇന്ത്യയിലും വിദേശത്തുമുള്ള ഏറ്റവും മുന്തിയ ഇനം ഭക്ഷണ സാധനങ്ങളും കപ്പലിനുള്ളില് ലഭിക്കും. വേണമെങ്കില് ഹോം മെയ്ഡ് ഐറ്റങ്ങളും കിട്ടും. വിഭവങ്ങള് കണ്ടാല് ഏത് തിരഞ്ഞെടുക്കണമെന്ന കാര്യത്തില് ഏറെ ബുദ്ധിമുട്ടേണ്ടിവരുമെന്നാണ് സഞ്ചാരികള് തന്നെ സമ്മതിക്കുന്നത്. ഇത്രയും സൗകര്യങ്ങളുള്ള കപ്പലില് രഹസ്യവിവരത്തെത്തുടര്ന്ന് നാര്ക്കോട്ടിക്സ് കണ്ട്രോള് ബ്യൂറോ എന്സിബി നടത്തിയ റെയ്ഡിലാണ് ആര്യന് ഖാന് ഉള്പ്പടെ എട്ടുപേര് പിടിയിലായത്. ഇതില് ആര്യന് ഖാന്റെ അറസ്റ്റ് ഉടന് രേഖപ്പെടുത്തിയേക്കും എന്നാണ് അറിയുന്നത്. കൊക്കെയ്ന്, ഹാഷിഷ്, എംഡിഎംഎ അടക്കമുള്ള നിരോധിത മയക്കുമരുന്നുകളാണ് കപ്പലില് നിന്ന് പിടിച്ചെടുത്തത്. ഒക്ടോബര് 2 മുതല് നാല് വരൊണ് കപ്പലില് പാര്ട്ടി നടത്താന് നിശ്ചയിച്ചിരുന്നത്. സംഗീത പരിപാടി എന്ന നിലയിലാണ് ഇത് സംഘടിപ്പിച്ചത്. പരിപാടിയുടെ നൂറോളം ടിക്കറ്റുകളാണ് വിറ്റ് പോയത്. ഡല്ഹി ആസ്ഥാനമായി പ്രവര്ത്തിക്കുന്ന കമ്ബനിയുടെ സഹകരണത്തില് ഫാഷന് ടിവിയാണ് സംഗീത പരിപാടി സംഘടിപ്പിച്ചതെന്നാണ് റിപ്പോര്ട്ടുകള്. എന്നാല് ഇക്കാര്യത്തില് സ്ഥിരീകരണം ലഭിച്ചിട്ടില്ല. .